laion/Wikipedia-Exotic huggingface dataset:
মিশাল বারশাম

মিশাল আইসা বারশাম (আরবি: مشعل برشم; জন্ম: ১৪ ফেব্রুয়ারি ১৯৯২; মিশাল বারশাম নামে সুপরিচিত) হলেন একজন সুদানি-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাদ এবং কাতার জাতীয় দলের হয়ে গোলরক্ষক হিসেবে খেলেন। ২০১৭–১৮ মৌসুমে, কাতারি ফুটবল ক্লাব আল সাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৭ সালে, বারশাম কাতার অনূর্ধ্ব-২৩ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত কাতারের বয়সভিত্তিক দলের হয়ে খেলার পর, তিনি ২০২০ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন। মিশাল আইসা বারশাম ১৯৯২ সালের ১৪ই ফেব্রুয়ারি তারিখে সুদানের খারতুমে জন্মগ্রহণ করেছেন এবং সেখানেই তার শৈশব অতিবাহিত করেছেন। বারশাম কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন। ২০২০ সালের ১৩ই নভেম্বর তারিখে, ২২ বছর, ৮ মাস ও ৩০ দিন বয়সে, ডান পায়ে ফুটবল খেলায় পারদর্শী বারশাম কোস্টা রিকার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি কাতার ১–১ গোলে ড্র করেছিল। কাতারের হয়ে অভিষেকের বছরে বারশাম সর্বমোট ৩ ম্যাচে অংশগ্রহণ করেছেন। ২০ মার্চ ২০২২ পর্যন্ত হালনাগাদকৃত। Gabriel Tan (২৭ আগস্ট ২০১৮)। "Al Sadd overcome comical own-goal to outmuscle Esteghlal"। Fox Sports Asia। ২৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৮।  "Costa Rica - Qatar 1:1 (Friendlies 2020, November)"। worldfootball.net (ইংরেজি ভাষায়)। সংগ্রহের তারিখ ১৮ নভেম্বর ২০২১।  "Costa Rica vs. Qatar - 13 November 2020"। Soccerway। ১৩ নভেম্বর ২০২০। সংগ্রহের তারিখ ১৮ নভেম্বর ২০২১।  "Qatar - Costa Rica, Nov 13, 2020 - International Friendlies - Match sheet"। Transfermarkt (ইংরেজি ভাষায়)। ১৩ নভেম্বর ২০২০। সংগ্রহের তারিখ ১৮ নভেম্বর ২০২১।  Strack-Zimmermann, Benjamin (১৩ নভেম্বর ২০২০)। "Qatar vs. Costa Rica (1:1)"। National Football Teams। সংগ্রহের তারিখ ১৮ নভেম্বর ২০২১।  সকারওয়েতে মিশাল বারশাম (ইংরেজি) ট্রান্সফারমার্কেটে মিশাল বারশাম (ইংরেজি) ওয়ার্ল্ডফুটবল.নেটে মিশাল বারশাম (ইংরেজি) ইএসপিএন এফসিতে মিশাল বারশাম (ইংরেজি) ন্যাশনাল-ফুটবল-টিমস.কমে মিশাল বারশাম (ইংরেজি)
সীতাকোট বিহার

সীতাকোট বিহার বাংলাদেশের দিনাজপুর জেলার নবাবগঞ্জ উপজেলায় অবস্থিত একটি বৌদ্ধ বিহার। জনাব আবুল কালাম মোহাম্মদ যাকারিয়ার উদ্যোগে জেলা পরিষদের অর্থায়নে ও প্রত্নতত্ত্ব বিভাগের কারিগরি সহায়তায় ১৯৬৮ খ্রিষ্টাব্দে প্রত্নতাত্ত্বিক খননে আবিষ্কৃত হয়েছিলো সীতাকোট বৌদ্ধবিহার। পরবর্তিতে ১৯৭২-১৯৭৩ খ্রিষ্টাব্দেও খনন চালানো হয়েছিলো এই বিহারে। এই স্থাপত্যটি পরিকল্পনায় প্রায় বর্গাকৃতির (পূর্ব-পশ্চিমে ৬৫.২৩ মিটার এবং উত্তর-দক্ষিণে ৬৪.১১ মিটার)। বিহারটির উত্তর এবং দক্ষিণ বাহুদ্বয় বহির্দিকে প্রক্ষিপ্ত ছিলো। প্রশস্ত মুখপাতবিশিষ্ট (frontage) তোরণ কমপ্লেক্সটি উত্তর বাহুর মধ্যাংশে অবস্থিত। পূর্ব বাহুর উত্তরাংশে পেছনের দেয়াল ভেদ করে একটি সম্পূরক প্রবেশ পথ ছিলো। বিহারটিতে ৪১টি কক্ষ ছিল, উত্তর বাহুতে ৮টি এবং অন্য তিন বাহুতে ১১ টি করে। কক্ষগুলি ছিল প্রায় সমায়তনের (৩.৬৬ মিটার×৩.৩৫ মিটার)। কক্ষগুলির পেছনের দেয়ালে কুলুঙ্গি ছিলো এবং কক্ষগুলি দেওয়াল দ্বারা বিভক্ত ছিলো। বিভাজক দেয়ালের পুরুত্ব ছিলো ০.৯১ মিটার থেকে ১.২২ মিটার এবং পেছনের দেয়ালের পুরুত্ব ছিলো ২.৫৯ মিটার, কিন্তু সম্মুখের দেয়ালের পুরুত্ব ছিলো ১.০৭ মিটার। বিহারের ভেতরের দিকে ২.৫৯ মিটার প্রশস্ত একটি অভ্যন্তরীণ টানা বারান্দা ছিলো। ১.৬৮ মিটার লম্বা এবং ১.০৭ মিটার প্রশস্ত দরজার মাধ্যমে বিহারের কক্ষগুলি অভ্যন্তরীণ টানা বারান্দার সঙ্গে সংযুক্ত ছিলো। একটি ১.২২ মিটার পুরু এবং ০.৭৬ মিটার উচ্চতাবিশিষ্ট দেয়াল সমগ্র বারান্দাকে অঙ্গিনা থেকে আড়াল করে রাখতো। বিহারের পূর্ব, পশ্চিম এবং দক্ষিণ বাহুর কেন্দ্রীয় কক্ষত্রয় অন্যান্য সাধারণ কক্ষের তুলনায় আয়তনে বড় ছিলো। প্রতিটি কেন্দ্রীয় কক্ষের একটি করে ইটের বেদী ছিলো। সেখানে পূজার মূর্তি রাখা হতো। খুব সম্ভবত দক্ষিণ দিকে কেন্দ্রীয় কক্ষটি ছিলো প্রধান মন্দির। প্রধান মন্দিরটির সম্মুখে স্তম্ভশোভিত প্যাভিলিয়নটি মন্ডপ হিসেবে ব্যবহৃত হয়ে থাকবে। বিহার ভবনের দক্ষিণ দিকে একটু দূরে কিন্তু মূল ভবনের সঙ্গে আবৃত পথ দ্বারা সংযুক্ত সম্মুখভাগে বারান্দাসহ পাঁচটি কক্ষ পাওয়া যায়। পন্ডিতদের অভিমত এগুলি শৌচাগার হিসেবে নির্মিত হয়েছিলো। ছাদ ঢালাইয়ের জন্য চুন, সুরকি এবং ভার বহনের জন্য কড়িকাঠের ব্যবহার দেখা যায়। সীতাকোট বিহার আঙ্গিনার মধ্যবর্তী স্থানে প্রধান মন্দির ছিল না। এখানে পাহাড়পুর, শালবন বিহার এবং আনন্দ বিহারের মতো ঐতিহ্যবাহী পোড়ামাটির ফলক অনুপস্থিত। তবে আকার আয়তনের দিক দিয়ে সীতাকোট বিহারের সঙ্গে বগুড়ায় অবস্থিত ভাসু বিহারের অনেক মিল রয়েছে। বিহার নির্মাণ সম্পর্কে দুটি নির্মাণকালের কথা বলা হলেও স্তরবিন্যাস পদ্ধতিতে বিহারের কাল নির্ধারণ করা হয়নি। অবশ্য পরে, বিহারটি যে খ্রিষ্টীয় পঞ্চম-ষষ্ঠ শতকে, অর্থাৎ প্রায় দেড় হাজার বছর আগে নির্মিত হয়েছিলো তা প্রমাণ করা গেছে। ব্রোঞ্জনির্মিত একটি বোধিসত্ত্ব পদ্মাপাণি এবং বোধিসত্ত্ব মঞ্জুশ্রী মূর্তি সীতাকোট বিহার থেকে প্রাপ্ত গুরুত্বপূর্ণ প্রত্ননিদর্শন। মূর্তি দুটির গঠনশৈলী থেকে অনুমান করা যায়, এগুলি ৭ম-৮ম শতাব্দীতে তৈরি। এই বিহারের অধিকাংশ প্রত্নসামগ্রী সংরক্ষিত আছে দিনাজপুর মিউজিয়ামে। আবুল কালাম মোহাম্মদ যাকারিয়া দিনাজপুর মিউজিয়াম "দর্শনীয় স্থান"। দিনাজপুর: দিনাজপুর জেলা প্রশাসন। ১৪ জুন ২০১২ তারিখে মূল (ওয়েব) থেকে আর্কাইভ করা। সংগ্রহের তারিখ এপ্রিল ২১, ২০১০।  খন্দকার মাহমুদুল হাসান (ফেব্রুয়ারি ১৯, ২০১০)। "বাংলার মুখ: সীতার কোট" (ওয়েব)। দৈনিক প্রথম আলো। ঢাকা। সংগ্রহের তারিখ এপ্রিল ২১, ২০১০। [স্থায়ীভাবে অকার্যকর সংযোগ] উইকিমিডিয়া কমন্সে সীতাকোট বিহার সংক্রান্ত মিডিয়া রয়েছে।
মণিপুরের পাঙ্গাল গণহত্যা

টেমপ্লেট:ভারতে ধর্মীয় অসহিষ্ণুতা এবং হিংসাত্মক ঘটনাবলি ১৯৯৩ এর পাঙাল গণহত্যা হল ভারতের মণিপুর রাজ্যের আদিবাসী পাঙাল মুসলিম সম্প্রদায়ের উপর সংখ্যাগুরু মণিপুরীদের দ্বারা কৃত এক নরসংহার৷ এটা ৩ মে ১৯৯৩ সালে সংঘটিত হয়েছিল৷ ভারতের উত্তর-পূর্ব অঞ্চলে হিন্দু ও মুসলমানদের মধ্যে ধর্মীয় সহিংসতা দেখা যায়নি, যা উত্তর ভারতে তুলনামূলক বেশি৷ তবে ভূমি বিরোধ এবং বাঙালি মুসলমানদের অনুপ্রবেশ নিয়ে ভয় রয়েছে। পাঙ্গাল সম্প্রদায় সপ্তদশ শতাব্দীতে এ অঞ্চলে বসতি স্থাপন করে। তাদের নাম হয় মৈতৈলন বা পাঙ্গাল। কীভাবে সহিংসতা শুরু হয়েছিল তা নিয়ে পরস্পর বিরোধী বিবরণ রয়েছে৷ একটি বর্ণনা বলছে যে হিন্দু বিচ্ছিন্নতাবাদীরা একজন মুসলিম অস্ত্র চোরাকারবারীর কাছ থেকে অস্ত্র কেনার চেষ্টা করে প্রত্যাখ্যাত হয়ে ঘটনার সূত্রপাত ঘটায়। অন্য একটি বিবরণ বলছে যে হিন্দু বিদ্রোহীরা একটি মুসলিম গ্রাম থেকে চাঁদা আদায়ের চেষ্টা করছিল যারা প্রতিরোধ করেছিল তাদের উপর আক্রমণ হয়েছিল। সহিংসতা 1993 সালের 3 মে হতে শুরু হয়ে এবং 5 মে পর্যন্ত অব্যাহত থাকে। মুসলিম যাত্রীদের বাসে আগুন ধরিয়ে দেওয়া হয় এবং পাঙ্গাল ও মৈতৈয়ের মধ্যে সংঘর্ষ হয়৷ লোকজন রাস্তাঘাটে মরে পরেছিল, বাড়িঘর, দোকানপাট আগুনে পুড়েছিল এক হিসেব মতে, ৯০ হতে ১৩০ জন লোক হত্যাকাণ্ডের শিকার হয়েছিল রাজ্য সরকার দাঙ্গার পর রাজ্যে শান্তি ফিরিয়ে আনতে মণিপুরের উপজাতিদের সাথে কাজ করেছে। "Manipur at a Glance An Ethnics Dilemma Part 2 By Khulakfam Altab Ali"। e-pao.net। সংগ্রহের তারিখ ১ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "How mob justice in Manipur was given a communal tone"। Rediff (ইংরেজি ভাষায়)। সংগ্রহের তারিখ ১ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Datta-Ray, B. (২০০৬)। The Journal of the North-East India Council for Social Science Research (ইংরেজি ভাষায়)। B. D. Ray। পৃষ্ঠা 76। সংগ্রহের তারিখ ১ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.chicagotribune.com/news/ct-xpm-1993-05-05-9305050344-story.html https://www.newsclick.in/troll-army-strikes-manipuri-pangal-community name="CT"> Ahmed, Farzand (৩১ মে ১৯৯৩)। "Naga-Kuki clash: Communal riots rouse temperatures in Manipur"। India Today (ইংরেজি ভাষায়)। সংগ্রহের তারিখ ১ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mander, Harsh। "Lynching of young Muslim entrepreneur in Manipur last year shows such acts are carefully planned"। Scroll.in। Scroll India। সংগ্রহের তারিখ ১ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dutta, Anuradha; Bhuyan, Ratna (২০০৮)। Women and Peace: Chapters from Northeast India (ইংরেজি ভাষায়)। Akansha Publishing House। পৃষ্ঠা 78। আইএসবিএন 9788183701266। সংগ্রহের তারিখ ১ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Das, Samir Kumar (২০০৮)। Blisters on their Feet: Tales of Internally Displaced Persons in India's North East (ইংরেজি ভাষায়)। SAGE Publications India। পৃষ্ঠা 208। আইএসবিএন 9788132100195। সংগ্রহের তারিখ ১ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পায়জামা

পায়জামা বা পাজামা বলতে বিভিন্ন ধরনের পোশাক বোঝানো হতে পারে। সাধারণ পায়জামা হচ্ছে ঢিলেঢালা ধরনের ট্রাউজার্স, যা বেল্ট ছাড়া ফিতে দিয়ে পরা হয়। এ ধরনের পায়জামা দক্ষিণ ও পূর্ব এশিয়ায় ছেলে-মেয়ে উভয়ের মধ্যে প্রচলিত। অনেক ইংরেজিভাষী দেশে পায়জামা বলতে ঢিলেঢালা দুই প্রস্থ বিশিষ্ট এক ধরনের পোশাককে বোঝানো হয়, যা মূলত ঘুমের সময় রাতপোশাক হিসেবে পরিধান করা হয়। মাঝে মাঝে সাধারণ আরামদায়ক পোশাক হিসেবেও পায়জামার ব্যবহার আছে। পায়জামা বিভিন্ন উপাদানের তৈরি ও স্টাইলও বিভিন্ন ধরনের হতে পারে। পায়জামা ও পাজামা উচ্চারণগত পার্থক্যের উৎপত্তি ব্রিটিশ ভারত কালীন সময় থেকে। সেসময়ই শব্দটির এই ভিন্নতা ইংরেজিতে স্থান পায়। মূলত হিন্দুস্তানি ভাষা (আজকের দিনের হিন্দি ও উর্দু) থেকে এই ভিন্নতার উৎপত্তি। শব্দটি মূলত এসেছে ফার্সি শব্দ پايجامه থেকে, যার অর্থ ‘পায়ের পোশাক’। ঐতিহ্যগত পায়জামা বলতে জ্যাকেট ও প্যান্টের সংমিশ্রণে তৈরি পোশাক বোঝানো হয়। তবে জ্যাকেট ও প্যান্টের সাথে পার্থক্য হচ্ছে এগুলো নরম ও আরামদায়ক কাপড়ের তৈরি, যেমন: ফ্লানেল। জ্যাকেটের ক্ষেত্রে পার্থক্য যে, এর হাতায় কোনো কাফ থাকে না। cf. The Oxford English Dictionary. 1989 edition. Oxford University Press. Oxford and London. "'Moe' with owners James Davis & wife, in bed in children's pajamas, at home." ওয়েব্যাক মেশিনে আর্কাইভকৃত ২৮ জুন ২০১১ তারিখে, Life magazine, 1971, (Photographer: Ralph Crane). "Model clad in lounging pajamas featuring peg-top trousers like jodpurs for sale at Neiman Marcus" ওয়েব্যাক মেশিনে আর্কাইভকৃত ২৮ জুন ২০১১ তারিখে Life magazine, 1939, (Photographer: Alfred Eisenstaedt) Dictionary Meaning: Pajama; TheFreeDictionary; Free Online Dictionary, Thesaurus, and Encyclopedia "Girl sitting on bed and wearing striped flannel pajamas and Donald Duck slippers." ওয়েব্যাক মেশিনে আর্কাইভকৃত ২৮ জুন ২০১১ তারিখে Life magazine, December 1949, (Photographer: Nina Leen). "Millionaire Charles Ponzi posing for photograph in pajamas." ওয়েব্যাক মেশিনে আর্কাইভকৃত ২৮ জুন ২০১১ তারিখে Life magazine, 1942, (Photographer: Hart Preston). উইকিমিডিয়া কমন্সে পায়জামা সংক্রান্ত মিডিয়া রয়েছে।
পূর্ব রেল বিভাগীয় স্টেডিয়াম

পূর্ব রেল বিভাগীয় স্টেডিয়াম বা লোকো স্টেডিয়াম হল পশ্চিমবঙ্গের আসানসোল শহরে অবস্থিত একটি বিবিধ ক্রীড়া স্টেডিয়াম। এই মাঠটি প্রধানত ব্যবহৃত হয় ফুটবল, ক্রিকেট ও অন্যান্য খেলাধূলার জন্য। এই স্টেডিয়ামে রঞ্জি ট্রফির একটি ম্যাচ আয়োজিত হয়েছিল - ১৯৮২ সালে বাংলা ক্রিকেট দলের বিরুদ্ধে ওড়িশা ক্রিকেট দলের ম্যাচটি। কিন্তু তারপর থেকে এখানে আর কখনও প্রথম-শ্রেণির ক্রিকেট ম্যাচ আয়োজিত হয়নি। First-class matches Bengal vs Odisha cricketarchive cricinfo
গোর্খা স্টেডিয়াম

গোর্খা স্টেডিয়াম হল পশ্চিমবঙ্গের দার্জিলিঙের লেবঙে অবস্থিত একটি বিবিধ-ক্রীড়া স্টেডিয়াম। এখানে ১৫,০০০ দর্শক বসে খেলা দেখতে পারেন এবং এটি ব্যবহৃত হয় ফুটবল, ক্রিকেট ও সাংস্কৃতিক অনুষ্ঠানের জন্য। গোর্খা স্টেডিয়াম নির্মিত হয়েছিল ১৯৯৩ সালে। ২০০৪ সালেও এটি অর্ধ-সমাপ্ত অবস্থায় ছিল। বর্তমানে এই মাঠটি রাজনৈতিক সভাসমিতির কাজে ব্যবহার করা হয়। "100th episode of Herlihy Memorial Football Tournament will kick off at Gorkha Stadium Lebong, Darjeeling on 5th of August"। goalie365.com। ২৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Dearth of sites in hill town"। The Telegraph। সংগ্রহের তারিখ ৩ ডিসেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
স্বস্তিপুর শাহী মসজিদ

স্বস্তিপুর শাহী মসজিদ বাংলাদেশের অতি প্রাচীন একটি মসজিদ ও প্রত্নতাত্ত্বিক নিদর্শন। মসজিদটি কুষ্টিয়া জেলার সদর উপজেলায় অবস্থিত। গবেষকদের মতে মসজিদটি শায়েস্তা খাঁর আমলে আনুমানিক ১৬৬০ খ্রিষ্টাব্দের দিকে নির্মিত হয়েছিলো। মসজিদটি কুষ্টিয়া জেলায় প্রাচীন ইসলামের ইতিহাসের নিদর্শন বহন করছে। বর্তমানে মসজিদটির খতিব হিসেবে দায়িত্ব পালন করছেন মাওলানা সিরাজুল ইসলাম নিজামী। এই শাহী মসজিদটি খুলনা বিভাগের কুষ্টিয়া জেলার, সদর উপজেলার আলামপুর ইউনিয়ানের স্বস্তিপুর গ্রামে অবস্থিত। এটি কুষ্টিয়া জেলা শহর থেকে ঝিনাইদহগামী সড়ক ধরে প্রায় ১১ কিলোমিটার এগিয়ে গেলে স্বস্তিপুর গ্রামে মসজিদটি পাওয়া যাবে। নবাব শায়েস্তা খানের আমলে (১৬৬০-১৬৬৮) খ্রিস্টাব্দে মসজিদটি তৈরি হয়েছিলো, ইতিহাসের সাক্ষী হয়ে এখনও মসজিদটি বর্তমান রয়েছে। স্থানীয় সূত্রে জানা গেছে, নবাব শায়েস্তা খানের নামানুসারে গ্রামটির নাম ছিল শায়েস্তাপুর। কালক্রমে শায়েস্তাপুর নাম পরিবর্তন হয়ে স্বস্তিপুর হয়ে গিয়েছে। সেই অনুসারে মসজিদটির নামও স্বস্তিপুর শাহী মসজিদ নামকরণ হয়েছে। গবেষক মহলের ধারণা, শাহী ফৌজদের পথযাত্রার মাঝখানে বিশ্রাম ও নামাজ আদায়ের জন্য এই মসজিদটি তৈরি করেছিল। স্বস্তিপুর মসজিদটির ৪ কোনে চারটি থামের ওপর ৪টি ছোট গম্বুজ শোভা রয়েছে। আর মাঝের গম্বুজটি অন্যগুলোর তুলনায় কিছুটা বড়। এই মসজিদের দেয়ালের পুরুত্ব ০.৯১ মিটার এবং পিলারসহ তা ১.০১ মিটার। এটি একটি ছোট মসজিদ এবং তাতে মাত্র এক সারি মানুষ দাঁড়িয়ে নামাজ পড়তে পারেন। এখন অবশ্য মসজিদের পূর্ব দেয়াল সংলগ্ন বড় একটি বারান্দা যুক্ত করে আয়তন বাড়ানো হয়েছে। মসজিদটি তিন গম্বুজবিশিষ্ট, মসজিদটি যে মুঘল যুগের, তাতে গবেষকরা একমত প্রকাশ করেছে। বিভিন্ন সময়ে মসজিদটিতে সংস্কার কাজ হয়েছে। মসজিদটি সংস্কারে পর সংস্কার হতে হতে এর প্রাচীনতত্ত্বের স্মৃতি চিহ্ন আজ বিলুপ্তির পথে। অনেকে বলেছে, শুরুতে মসজিদটি আকারে ছোট ছিল, সেটি ধ্বংস হয়ে গেলে নতুন করে মসজিদটি নির্মিত হয়েছে। মসজিদের বর্তমান কাঠামো মুঘল আমলের কাঠামো শৈলীর দিকে ইঙ্গিত করে। মসজিদটির বর্তমানের খতিবের নাম মাওলানা সিরাজুল ইসলাম নিজামী। এই ঐতিহাসিক মসজিদটি দেখতে বহু দর্শনার্থী ভিড় করেন। এছাড়াও অনেকেই এখানে বিভিন্ন মান্নত করে সিন্নিও প্রদান করে। শায়েস্তা খার মসজিদ ইসলামী বিশ্ববিদ্যালয় কেন্দ্রীয় মসজিদ "কুষ্টিয়া সদর উপজেলা - বাংলাপিডিয়া"। bn.banglapedia.org। সংগ্রহের তারিখ ২০২১-১১-১৯।  "কালের সাক্ষী হয়ে দাঁড়িয়ে আছে স্বস্তিপুর শাহী মসজিদ"। banglanews24.com। ২০১৫-১২-১৪। সংগ্রহের তারিখ ২০২১-১১-১৯।  থেকে, এস এম আলী আহসান পান্না, কুষ্টিয়া। "স্বস্তিপুর শাহী মসজিদ"। DailyInqilabOnline। সংগ্রহের তারিখ ২০২১-১১-১৯।  "স্বস্তিপুর শাহী মসজিদ"। সরকারি ওয়েবসাইট। ১৯ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০২১।  "৮০০ বছরের পুরাতন স্বস্তিপুর শাহী মসজিদ কুষ্টিয়া | Swastipur Shahi Mosque Kustia | Historical Mosque"। আবাহন টিভি। সংগ্রহের তারিখ ১৯ নভেম্বর ২০২১।
সৈয়দ শুব্বর আলাউই

সৈয়দ শুব্বর ইব্রাহিম আলাউই আলমুসাউই (আরবি: سيد شبر علوي‎, ইংরেজি: Sayed Shubbar Alawi; জন্ম: ১১ আগস্ট ১৯৮৫; সৈয়দ শুব্বর আলাউই নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালদিয়াহ এবং বাহরাইন জাতীয় দলের হয়ে গোলরক্ষক হিসেবে খেলেন। ২০০৩–০৪ মৌসুমে, বাহরাইনী ক্লাব আল ইত্তিহাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ইত্তিহাদের হয়ে ২ মৌসুম অতিবাহিত করার পর ২০০৫–০৬ মৌসুমে তিনি বুসাইতিনে যোগদান করেছেন। বুসাইতিনে ৮ মৌসুম অতিবাহিত করার পর রিফফার সাথে চুক্তি স্বাক্ষর করেছেন; মাঝে তিনি এক মৌসুমের জন্য ওমানী ক্লাব সাহামের হয়ে ধারে খেলেছেন। পরবর্তীকালে, তিনি আল নাজমার হয়ে খেলেছেন। ২০২১–২২ মৌসুমে, তিনি রিফফা হতে বাহরাইনী ক্লাব আল খালদিয়াহে যোগদান করেছেন। শুব্বর ২০০৯ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন। সৈয়দ শুব্বর ইব্রাহিম আলাউই আলমুসাউই ১৯৮৫ সালের ১১ই আগস্ট তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০০৯ সালের ২৩শে মার্চ তারিখে, ২৩ বছর, ৭ মাস ও ১২ দিন বয়সে, ডান পায়ে ফুটবল খেলায় পারদর্শী শুব্বর জিম্বাবুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ৫–২ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে শুব্বর মাত্র ১ ম্যাচে অংশগ্রহণ করেছেন। ১৯ নভেম্বর ২০২১ পর্যন্ত হালনাগাদকৃত। "Sayed Shubbar Ebrahim Alawi"। BFA। ৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৮।  "البحرين تسحق زيمبابوي بخماسية وديا استعدادا لمواجهة اليابان"। kooora.com। সংগ্রহের তারিখ ১১ সেপ্টেম্বর ২০১৮।  "Bahrain vs. Zimbabwe (5:2)"। www.national-football-teams.com। সংগ্রহের তারিখ ২৬ জানুয়ারি ২০১৯।  Strack-Zimmermann, Benjamin (২৩ মার্চ ২০০৯)। "Bahrain vs. Zimbabwe (5:2)"। National Football Teams। সংগ্রহের তারিখ ১৯ নভেম্বর ২০২১।  সকারওয়েতে সৈয়দ শুব্বর আলাউই (ইংরেজি) ট্রান্সফারমার্কেটে সৈয়দ শুব্বর আলাউই (ইংরেজি) ওয়ার্ল্ডফুটবল.নেটে সৈয়দ শুব্বর আলাউই (ইংরেজি) ইএসপিএন এফসিতে সৈয়দ শুব্বর আলাউই (ইংরেজি) ন্যাশনাল-ফুটবল-টিমস.কমে সৈয়দ শুব্বর আলাউই (ইংরেজি)
জয়পুর–কিষাণগড় এক্সপ্রেসওয়ে

জয়পুর–কিষাণগড় এক্সপ্রেসওয়ে হল একটি ৯০ কিলোমিটার (৫৬ মাইল) দীর্ঘ প্রবেশাধিকার নিয়ন্ত্রিত টোল এক্সপ্রেসওয়ে, যা কিষাণগড়ের সঙ্গে ভারতের রাজস্থান রাজ্যের রাজধানী জয়পুরকে সংযুক্ত করে। এক্সপ্রেসওয়েটি এনএইচ-৮ এর একটি অংশ গঠন করে, যা স্বর্ণ চতুর্ভুজ প্রকল্পের একটি অংশ, যেটি নিজেই জাতীয় সড়ক উন্নয়ন প্রকল্পের (এইএইচডিপি) একটি অংশ। ছয় লেনের এক্সপ্রেসওয়েটি ২০০৫ সালের এপ্রিল মাসে উদ্বোধন করা হয়। নির্মাণ কাজ নির্মাণ-পরিচালনা-স্থানান্তর (বিল্ড-অপারেট-ট্রান্সফার) মডেলের অধীনে জিভিকে জয়পুর এক্সপ্রেসওয়ে প্রাইভেট লিমিটেড (জিজেইপিএল) দ্বারা পরিচালিত হয়েছিল। ৭.২৯ বিলিয়ন টাকা ব্যয়ে নির্মিত, এক্সপ্রেসওয়েটি সরকারি-বেসরকারি অংশীদারিত্ব মডেলের অধীনে নির্মিত প্রথম ভারতীয় সড়ক। Our Business – Transportation – The Jaipur – Kishangarh Expressway ওয়েব্যাক মেশিনে আর্কাইভকৃত ২৬ অক্টোবর ২০১৪ তারিখে. GVK. Retrieved on 2013-12-06. L&T IDPL- GVK Jaipur-Kishangarh Expressway ওয়েব্যাক মেশিনে আর্কাইভকৃত ২৬ মার্চ ২০১৭ তারিখে. Lntidpl.com. Retrieved on 2013-12-06. Rajasthan expressway: Who gets the credit? – Rediff.com Business. Inhome.rediff.com (2005-05-23). Retrieved on 2013-12-06.
নেপালে মার্কিন রাষ্ট্রদূতদের তালিকা

নেপালে নিযুক্ত মার্কিন রাষ্ট্রদূত হলেন নেপাল সরকারের প্রতি মার্কিন যুক্তরাষ্ট্রের সরকারের দাপ্তরিক প্রতিনিধি। র‍্যান্ডি বেরি নেপালে নতুন রাষ্ট্রদূত হিসাবে ১০ মে, ২০১৮-এ রাষ্ট্রপতি ডোনাল্ড ট্রাম্প কর্তৃক মনোনীত হন এবং ৬ সেপ্টেম্বর, ২০১৮-এ তাকে মার্কিন যুক্তরাষ্ট্রের সেনেট দ্বারা নিযুক্ত করা হয়েছিল। নেপাল-যুক্তরাষ্ট্র সম্পর্ক নেপালের বৈদেশিক সম্পর্ক মার্কিন যুক্তরাষ্ট্রের রাষ্ট্রদূতগণ United States Department of State: Background notes on Nepal টেমপ্লেট:StateDept মার্কিন যুক্তরাষ্ট্রের স্টেট ডিপার্টমেন্ট: নেপালের মিশন প্রধান মার্কিন যুক্তরাষ্ট্রের স্টেট ডিপার্টমেন্ট: নেপাল কাঠমান্ডুতে মার্কিন যুক্তরাষ্ট্রের দূতাবাস
জন আর. ব্রিঙ্কলে

জন রোমুলাস ব্রিঙ্কলে (পরে জন রিচার্ড ব্রিঙ্কলে ; ৮ জুলাই, ১৮৮৫ – ২৬ মে, ১৯৪২) ছিলেন একজন আমেরিকান হাতুড়ে ডাক্তার। একজন চিকিৎসক হিসাবে তার কোনও যথাযথভাবে স্বীকৃত শিক্ষা ছিল না এবং তিনি একটি "ডিপ্লোমা মিল" থেকে তার মেডিকেল ডিগ্রি অর্থের বিনিময়ে কিনেছিলেন। মানুষের শরীরে ছাগলের অণ্ডকোষ জেনোট্রান্সপ্লান্টেশন করে জাতীয় খ্যাতি, আন্তর্জাতিক কুখ্যাতি এবং প্রচুর সম্পদ অর্জনের পর ব্রিঙ্কলে "গোট-গ্ল্যান্ড ডক্টর" নামে পরিচিত লাভ করেছিলেন। যদিও প্রাথমিকভাবে ব্রিঙ্কলে এই পদ্ধতিটিকে পুরুষের পুরুষত্বহীনতা নিরাময়ের উপায় হিসাবে প্রচার করেছিলেন, পরে তিনি দাবি করেছিলেন যে এই কৌশলটি অনেক পুরুষের অসুস্থতার জন্য একটি ভার্চুয়াল প্যানেসিয়া। ব্রিঙ্কলে বেশ কয়েকটি রাজ্যে ক্লিনিক এবং হাসপাতাল পরিচালনা করেছিলেন এবং বৃহত্তর চিকিৎসক সম্প্রদায়ের দ্বারা তার কৌশলগুলি সম্পূর্ণরূপে অসম্মানিত হওয়া সত্ত্বেও প্রায় দুই দশক ধরে চিকিৎসার অনুশীলন চালিয়ে যেতে সক্ষম হন। তিনি প্রায় দুর্ঘটনাক্রমে, একজন বিজ্ঞাপন এবং রেডিও অগ্রগামী ছিলেন যিনি মেক্সিকান বর্ডার ব্লাস্টার রেডিওর যুগ শুরু করেছিলেন। যদিও কানসাস এবং অন্যান্য রাজ্যে মেডিসিন অনুশীলন করার জন্য তার লাইসেন্স কেড়ে নেওয়া হয়েছিল, তবে ব্রিঙ্কলে ছিলেন কানসাস এবং অন্যান্য জায়গার কয়েক লাখ মানুষের প্রিয় একজন জননেতা। তিনি কানসাসের গভর্নর পদের জন্য দুই বার নির্বাচন করেছিলেন, যার মধ্যে একটি প্রায় সফল হয়েছিল। খ্যাতি এবং ভাগ্যের দিকে ব্রিঙ্কলির উত্থান যতোটাই দ্রুত হয়েছিল, তার পতনও ততোটাই দ্রুত ঘটেছিল। তার কর্মজীবনের শীর্ষ সময়ে তিনি মিলিয়ন মিলিয়ন ডলার সংগ্রহ করেছিলেন, কিন্তু তার বিরুদ্ধে আনা বিপুল সংখ্যক অসদাচরণ, অন্যায় মৃত্যু এবং জালিয়াতির মামলার ফলে তিনি প্রায় নিঃস্ব হয়ে মারা যান। টেমপ্লেট:ReplyAll "Goat Gland Doctor (1986)"। Texas Archive of the Moving Image। সংগ্রহের তারিখ ডিসেম্বর ১, ২০১৯।  Lee, 2002, p. 2. Hutchens, John K. (জুন ৭, ১৯৪২)। "Notes on the Late Dr. John R. Brinkley, Whom Radio Raised to a Certain Fame"। New York Times। সংগ্রহের তারিখ ২০০৯-০৫-০৭। Although other men have put the air-waves to more dangerous uses than did the late Dr. John Romulus Brinkley, the recent demise of that celebrated quack not only recalled a gaudy career but may have reminded you of a truth so obvious that it goes half-forgotten – i.e., how mighty a force is radio for evil as well as good, even in a democracy.  Wardlaw, Frank (১৯৮১)। "The Goat-Gland Man": 208। জেস্টোর 43469345।
জামিয়া নিজামিয়া

জামিয়া নিজামিয়া (উর্দু: جامعہ نظامیہ‎‎) আরো সঠিকভাবে বললে, জামিয়াহ নিজামিয়্যাহ, ভারতের সুন্নি সম্প্রদায়ের মুসলিমদের জন্য উচ্চ শিক্ষার প্রাচীনতম ইসলামিক প্রতিষ্ঠানগুলোর একটি। জামিয়া নিজামিয়ার প্রতিষ্ঠাতা হায়দ্রাবাদের ৭ম নিজামের নামে এর নামকরণ করা হয়েছে। "Inference from article- Jamia Nizamia follows Barelvi movement of Sunni Hanafi school of jurisprudence | TwoCircles.net"। twocircles.net। সংগ্রহের তারিখ ২৮ জুলাই ২০১৫।  "Hyderabad seminary issues fatwa against viral Malayalam song"।  "Now, a fatwa to sing Vande Mataram"।  "Dairatul Ma'arif-Il-Osmania"। www.dairatulmaarif.org। ১৯ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০২১।
সৈয়দ বাকির

সৈয়দ মাহদি বাকির জাফর মাহদি নাসির (আরবি: سيد مهدي باقر‎, ইংরেজি: Sayed Baqer; জন্ম: ১৪ এপ্রিল ১৯৯৪; সৈয়দ বাকির নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০১৫–১৬ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে দুই মৌসুম অতিবাহিত করার পর ২০১৭–১৮ মৌসুমে তিনি আল নাজমায় যোগদান করেছেন। আল নাজমায় এক মৌসুম অতিবাহিত করার পর কুয়েতি ক্লাব আল নাসরের সাথে চুক্তি স্বাক্ষর করেছেন। ২০১৯–২০ মৌসুমে, তিনি আল নাসর হতে বাহরাইনী ক্লাব রিফফায় যোগদান করেছেন। ২০১৫ সালে, বাকির বাহরাইন অনূর্ধ্ব-২৩ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন। সৈয়দ মাহদি বাকির জাফর মাহদি নাসির ১৯৯৪ সালের ১৪ই এপ্রিল তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন। বাকির বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন। ২০১৬ সালের ৭ই অক্টোবর তারিখে, ২২ বছর, ৫ মাস ও ২৩ দিন বয়সে, ডান পায়ে ফুটবল খেলায় পারদর্শী বাকির ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৫৮তম মিনিটে রক্ষণভাগের খেলোয়াড় সৈয়দ মুহাম্মদ আদনানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি বাহরাইন ৩–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে বাকির মাত্র ১ ম্যাচে অংশগ্রহণ করেছেন। ১৯ নভেম্বর ২০২১ পর্যন্ত হালনাগাদকৃত। "Philippines - Bahrain 1:3 (Friendlies 2016, October)"। worldfootball.net (ইংরেজি ভাষায়)। সংগ্রহের তারিখ ১৯ নভেম্বর ২০২১।  "Philippines - Bahrain, Oct 7, 2016 - International Friendlies - Match sheet"। Transfermarkt (ইংরেজি ভাষায়)। ৭ অক্টোবর ২০১৬। সংগ্রহের তারিখ ১৯ নভেম্বর ২০২১।  Strack-Zimmermann, Benjamin (৭ অক্টোবর ২০১৬)। "Philippines vs. Bahrain (1:3)"। National Football Teams। সংগ্রহের তারিখ ১৯ নভেম্বর ২০২১।  সকারওয়েতে সৈয়দ বাকির (ইংরেজি) ট্রান্সফারমার্কেটে সৈয়দ বাকির (ইংরেজি) ওয়ার্ল্ডফুটবল.নেটে সৈয়দ বাকির (ইংরেজি) ইএসপিএন এফসিতে সৈয়দ বাকির (ইংরেজি) ন্যাশনাল-ফুটবল-টিমস.কমে সৈয়দ বাকির (ইংরেজি)